Indogangská nížina

Indogangská nížina (iné názvy pozri nižšie) je rozsiahla nížina/rovina v povodí riek Indus, Ganga. Rozprestiera sa v Pakistane, Indii (plus v úzkom páse územia v južnom Nepále) a Bangladéši, medzi Iránskou vysočinou na západe, Himalájami na severe, Dekanskou plošinou v širšom zmysle na juhu (presný priebeh tejto južnej hranice je ale sporný) a východným okrajom územia delty Gangy na východe. Na východe sa do Indogangskej nížiny často zahŕňa aj Ásámska nížina, čiže dolina hlavnej časti toku rieky Brahmaputra, ležiaca severovýchodne od delty Gangy. 

 Názvy 
Slovenský normovaný názov znie Indogangská nížinahttps://www.skgeodesy.sk/files/sk/slovensky/ugkk/geodezia-kartografia/standardizacia-geografickeho-nazvoslovia/nazvy-geografickych-objektov-z-uzemia-mimo-sr/exonyma-januar_2022.pdf. Iné slovenské názvy názvy sú Indoganská nížina [t. j. bez druhého g]Indoganská nížina. Malá encyklopédia zemepisu sveta. Bratislava: Obzor. 1977. S. 196, [bohemizmus] Indoganžská nížinaRAKYTOVÁ, I. Základy geografie (vysokoškolská učebnica), Základy humánnej geografie a regionálnej geografie sveta a Slovenskej republiky. Ružomberok: Verbum, 2010, S. 150 a staršie Hindustanská [alebo HindustánskaKUCHAŘ, K., BOROVÝ, R. Celým svetom - zemepisné a politické prehľady krajín sveta. Bratislava: Osveta, 1961, S. 284] nížinaMOCKO, Z. et al. Hospodárska geografia. Bratislava: Vysoká škola ekonomická, 1991, S. 51. 

Hindské názvy sú napríklad: Sindhu-Gangá ká maidán (doslova Indogangská nížina), Sindhu-Gangá ké maidán (doslova Indogangské nížiny), Uttarí maidán (doslova Severná nížina), Mahán uttarí maidán (doslova Veľká severná nížina), Bhárat ké maidán (doslova Indické nížiny). Posledné tri názvy niekedy nezahŕňajú nížinu Indusu resp. nezahŕňajú pakistanskú časť nížiny. Ak sa má zdôrazniť, že je zahrnutá aj Brahmaputra (presnejšie: Ásámska nížina), názov znie Sindhu–Gangá–Brahmaputra ká maidán (doslova Indogangskobrahmaputrianska nížina) či Sindhu–Gangá–Brahmaputra ké maidán (doslova Indogangskobrahmaputrianske nížiny).

Anglické názvy sú: Indo-Gangetic Plain, Northern Plain(s), (Great) North Indian Plains, Great Plains, zastarano Hindustan PlainStamp, L. Dudley. “THE NATURAL REGIONS OF INDIA.” Geography, vol. 14, no. 6, 1928, pp. 502–06. Názvy obsahujúce North(ern) niekedy nezahŕňajú nížinu Indusu resp. nezahŕňajú pakistanskú časť nížiny. Ak sa má zdôrazniť, že je zahrnutá aj Brahmaputra (presnejšie: Ásámska nížina), názov znie Indo-Gangetic-Brahmaputra Plains.

 Charakteristika 
Indogangská nížina je dlhá asi 3 000 km, široká 250 – 400 km a jej rozloha je vyše 600 000 km².

Táto nížina vznikla postupným vypĺňaním depresie pod Himalájami najmä riečnymi nánosmi. Rieky zo severných pohorí utvárajú v jej strednej a východnej časti rozsiahle náplavové kužele, na nich sa väčšie toky rozvetvujú na niekoľko ramien. Hrúbka nánosov je 400 až 2 000 metrov. Ich pribúdanie a celkový pokles oblasti ovplyvňuje ďalší vývoj nížiny aj v súčasnosti.India. Pyramída č. 47, 1975. S. 1494, 1495

V tejto nížine vznikli jedny z najstarších ľudských civilizácií.

 Referencie 

Kategória:Nížiny
Kategória:Geografia Indie
Kategória:Geografia Bangladéša
Kategória:Geografia Pakistanu